好多朋友仔知道我係學校入面做嘅時候,都會好羨慕我,可以我都有一個悠長假期。但佢地又點會知道,作為一個小小嘅書記係冇暑假放呀~~日日都要返工呀~都幾慘呀!
唔覺學生已經開始放假一星期有多啦~~唔知點解,當有學生返學時,有時會覺得佢地都幾煩(當然成日入嚟校務處嗰D係『好』學生),成日都要幫佢地解決問題。但依排冇學生嘅時候,又會覺得都幾悶,好似時間過得好慢呀....依D都唔知係乜心態呀!
我自己呢?因為我八月中先開始放我今年嘅大假,當我一返番工嘅時候,我就會開始忙番(因為老師都要返工,我可能又要忙做會議記錄),所以係依排我都要執好晒來年嘅學生資料,準備晒所有新學年嘅文件,因為怕放完假冇時間整呀!
不過唔知係唔係好怕到時有MISS,我係上個星期好似開左摩打咁,所以攪到我依家手頭上嘅野都做得九九十十啦!係仲有少少手尾等老師番嚟先可以再做呀....
早知之前就唔開摩打,留番D野依排做啦~~
依家我個心情就真係......等~等~~等~~~要等多兩個星期左右先放假呀!